جدہ : پاکستان نا ساڑی زرگزرانی حالیت اٹی سعودی عرب بھلو زرکاری اسے نا پڑو کرینے، سعودی شہزادہ فہد بن منصور السعود سعودیہ پاکستان ٹیک ہاؤس ءِ اسلام آباد اٹی جوڑ کننگ نا پڑو کرینے، میڈیا رپورٹ آتا رداٹ ٹیک ہاؤس نا جوڑ کننگ آن تین پہ تینی انفارمیشن ٹیکنالوجی نا بشخ آتیٹی جوڑ کننگوک کمپنی تیان واپار ءِ شون رسینگک۔ سعودی شہزادہ فہد بن منصور السعود السا انٹریکٹو نا شریک بانی ہم ارے۔ دا کمپنی ءِ 2009ء اٹی پاکستان نا واپاری شخصیت سلمان ناصر جوڑ کریسس۔ ہرانا لاہور آن بیدس ریاض اٹی ہم دفتر ارے۔ شہزادہ فہد جنوری ٹی پڑو کریسس کہ اونا کمپنی ہزار آن زیات بندغ کن روزگار نا وارخواہی فراوان کیک۔
(آن لائن)
